האמנה לשמירה על המורשת התרבותית התת-ימית

אמנת האו"ם לשמירה על המורשת התרבותית התת-ימית היא אמנה שהתקבלה ב-2 בנובמבר 2001 על ידי הוועידה הכללית של אונסק"ו (UNESCO).UNESCO "2001 Convention on the Protection of the Underwater Cultural Heritage" 2 November 2001 האמנה נועדה להגן על "כל שרידי הקיום האנושי בעלי אופי תרבותי, היסטורי או ארכאולוגי" הנמצאים מתחת לפני המים למעלה מ-100 שנה.

הגנה זו של האמנה כוללת ספינות טרופות, ערים שקועות, יצירות אמנות פרהיסטוריות, אוצרות שעלולים להיבזז, אתרי הקרבת קורבנות וקבורה, ונמלים ישנים הנמצאים על קרקעית האוקיינוסים. שימור המורשת התרבותית התת-ימית הוא בעל חשיבות כיוון שהוא מאפשר להבין אירועים היסטוריים רבים. אונסק"ו, כחלק מחובתה לערוך מחקר מדעי ולאפשר פעילות חינוכית מתמשכת על חשיבותה של המורשת התרבותית התת-ימית, שואפת לשמור על אתרים אלה למען הדורות הנוכחיים והעתידים. האמנה מהווה מסגרת כדי לעזור להעלות את המודעות ולהילחם בביזה בלתי חוקית ופיראטיות המתרחשות מתחת לפני הים ברחבי העולם. כגוף בינלאומי, המדינות החברות באמנה מסכימות לפעול למען שימור ערכי תרבות מתחת לפני הים בתחומי השיפוט שלהן ובים הפתוח.

 תוכן האמנה 
הנוסח הרשמי של האמנה מגדיר את חובותיהן של המדינות החברות בכל הנוגע לשמירה על מורשת תרבותית תת-ימית, אשר מוגדרות בסעיף 1

"כל העקבות של הקיום האנושי שהם בעלי אופי תרבותי, היסטורי או ארכאולוגי והנמצאים בחלקם או במלואם מתחת לפני המים, באופן זמני או ברציפות, במשך לפחות 100 שנה"

סעיפים 1–4 מגדירים את האמנה ואת מטרותיה, וכן את הקשר שלה לאמנת האומות המאוחדות בדבר חוק הים (UNCLOS) ולחוק שכר הצלה .

סעיפים 5–12 מגדירים רמות שונות של חובות ונהלים בתוך ארבעת האזורים הימיים ( מים טריטוריאליים, אזור סמוך, אזור כלכלי בלעדי, מדף יבשתי) כפי שהוגדרו בחוק הים.

סעיפים 13–21 מגדירים חובות נוספות, כגון תפיסת מורשת תרבותית תת-מימית שנחשפה באופן לא חוקי, שיתוף פעולה עם מדינות אחרות ומתן הכשרה בארכאולוגיה ימית.

סעיפים 22–35 מבהירים מספר נקודות הרלוונטיות להיבטים הביצועיים של האמנה, כגון יצירת גופים סטטוטוריים, יישוב מחלוקות בין מדינות צד ודרכי אשרור.

 נספח לאמנה 
בנוסף לנוסח הרשמי של האמנה, קיים נספח המכיל 36 כללים להסדרת היבטים מעשיים של פעילויות לשימור מורשת תרבותית תת-ימית. מדינות שהן צדדים לאמנה נדרשות להבטיח שהכללים הללו מיושמים בתוך המים הטריטוריאליים והאזור הסמוך שלהן, : (סעיפים 7–8)  וגם שכל בני הלאומים השונים וכלי שיט מכל מדינה מצייתים להם. (סעיף 16) 

כללים 1–8 מגדירים עקרונות כלליים. כלל מרכזי ביניהם הוא האיסור המוחלט על ניצול מסחרי של מורשת תרבותית תת-ימית ( כלל 2)  והעיקרון שלפיו יש להתייחס תמיד לשימור אין סיטו בעדיפות ראשונה. הכללים דנים גם בהיבטים כמו עיצוב פרויקט, שימור, תיעוד ודיווח.

 ביקורת 
ארצות הברית נמנעה מלחתום על אמנת האו"ם משנת 2001, תוך שציינה כי המונח "כל העקבות של הקיום האנושי" רחב מדי, מבחינה משפטית וככלי לשמירה על מורשת תרבותית תת-ימית ולשימורה לטובת הדורות הבאים.Forrest, C. J. S. (2002). "Defining 'underwater cultural heritage'". The International Journal of Nautical Archaeology, 31(1), 3–11. doi:10.1006/ijna.2002.1022 p. 9 גם בריטניה הביעה חשש דומה. האמנה גם ספגה לביקורת מצד כמה מדינות על כך שלכאורה היא מכרסמת בעקרון חסינות הריבון ועל כך שאינה מתיישבת עם הוראות UNCLOS, אף על פי שקיימות ראיות הסותרות זאת.

אחת ביקורת על UNCLOS היא שסעיפיה מעורפלים באופיים. סעיף 149 אינו מפרט את האופן שבו יש לשמר ולטפל בממצאים בעלי אופי ארכאולוגי, וכן אילו מנגנונים יש לקבוע לצורך שימורם לטובת הדור הנוכחי והדורות הבאים.

עם גילוי הגליאון הספרדי "סן חוזה" על ידי ממשלת קולומביה, ניסתה ממשלת ספרד לתבוע את השבת הספינה ומטענה מידי קולומביה בהסתמכה על כללי האמנה, באופן מיוחד על סעיף 13 מכיר בחסינות הריבון על ספינות מלחמה שטבעו. אך קולומביה אינה צד לאמנה. קולומביה כינתה את הגליאון חלק ממורשתה התת-ימית, ומשכך היא מחויבת חוקתית להגן ולשמור על ספינת המלחמה.

 צדדים לאמנה 
נכון לספטמבר 2023, שבעים ושתיים מדינות חברות לאמנה, מדינת ישראל אינה צד לאמנה.
 מדינות חברות  כניסה לתוקף  תאריך הצטרפות/אשרור 2 בינואר 200927 בדצמבר 2006  8 בינואר 2010  16 ביוני 2009  19 במרץ 2009  26 בפברואר 2015  25 באפריל 2013  20 בנובמבר 2020 2 בינואר 20091 בדצמבר 2006  19 ביולי 2010 2 בינואר 20096 באוקטובר 2003  24 בפברואר 2017  22 באפריל 2009  7 במרץ 2014  5 באוגוסט 2013 4 באוגוסט 2011 2 בינואר 20092 באוקטובר 2008  20 בינואר 2016  1 בפברואר 2010  3 בנובמבר 2015  28 באפריל 2014  13 יולי 2021  7 במרץ 2016  10 בנובמבר 2023  9 באוגוסט 2011  15 בינואר 2009  12 במאי 2015  9 בנובמבר 2009  19 במרץ 2014  23 ביולי 2010  22 ביולי 2021  28 בספטמבר 2010  8 בדצמבר 2011  7 ביוני 2013  15 בינואר 2009  27 ביולי 2010  2 בדצמבר 2009  30 במאי 2017  26 במרץ 2019 2 בינואר 20098 בינואר 2007 2 בינואר 200923 ביוני 2005 2 בינואר 200912 ביוני 2006  7 ביולי 2023  2 במרץ 2021  19 בינואר 2015 2 בינואר 200918 ביולי 2008  19 באפריל 2018  7 ביולי 2022  7 באפריל 2021  30 באוגוסט 2017 2 בינואר 20095 ביולי 2006  20 ביוני 2011 2 בינואר 200921 באוקטובר 2005  15 בנובמבר 2019  9 במרץ 2011 2 בינואר 200918 בספטמבר 2008  11 במרץ 2009  15 בספטמבר 2020  8 בנובמבר 2010 2 בינואר 20091 בפברואר 2007  3 בדצמבר 2009 2 בינואר 20096 ביוני 2005  10 ביוני 2020  10 בנובמבר 2023  13 בנובמבר 2015  18 במאי 2021 2 בינואר 200921 בספטמבר 2006 2 בינואר 200920 במאי 2003 2 בינואר 20097 בספטמבר 2006  7 בפברואר 2013  27 באפריל 2018  10 בנובמבר 2023 2 בינואר 200924 בנובמבר 2007 2 בינואר 20091 בדצמבר 2004 2 בינואר 200926 במאי 2008 2 בינואר 200931 ביולי 2007  25 באוקטובר 2019
 במדינות שלא אשררו את האמנה קודם ליום 2 באוקטובר 2008, האמנה נכנסה לתוקף שלושה חודשים לאחר שאושררה והופקדה באומות המאוחדות.

 ראו גם
 ארכאולוגיה ימית

 הערות שוליים 

 קישורים חיצוניים 
 אתר מורשת תרבות תת-ימית של אונסק"ו
 אתר תרבות אונסק"ו
קטגוריה:2001 בצרפת
קטגוריה:אוקראינה: אמנות והסכמים
קטגוריה:ספרד: אמנות והסכמים
קטגוריה:רומניה: אמנות והסכמים
קטגוריה:איטליה: אמנות והסכמים
קטגוריה:איראן: אמנות והסכמים
קטגוריה:הונגריה: אמנות והסכמים
קטגוריה:צרפת: אמנות והסכמים
קטגוריה:מצרים: אמנות והסכמים